《与卫淇竹郡守集江心寺 其二》
明代·游朴

大江东去欲浮天，海屋参差枕碧涟。四壁似曾经禹凿，中流独不受秦鞭。

奉使槎从云汉下，登楼人在阆风巅。开尊正对沧波长，拟作长鲸吸百川。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。